Ο **Νικήτας Νομικός** (γεννήθηκε στις 16 Μαρτίου 1957), είναι Έλληνας δρομέας υπεραποστάσεων με ειδίκευση σε πολυήμερους  υπερμαραθώνιους. Έχει το πανελλήνιο ρεκόρ για τους αγώνες 7 ημερών, 1.000 χιλιομέτρων και 1.000 μιλίων στο Διεθνές Φεστιβαλ Υπεραποστάσεων Αθηνών. Είναι ο πρώτος και μοναδικός Έλληνας δρομέας που ολοκλήρωσε τη διαδρομή 1.000 μιλίων στο Διεθνές Φεστιβάλ Υπεραποστάσεων Αθηνών εντός του ορίου του αγώνα, σε λιγότερες από 16 μέρες.

Βιογραφία
---------

Ζει στην Αθήνα με την Ηρώ και με το γιο τους Φοίβο-Αντώνη. Εργάζεται ως χημικός στο Γενικό Χημείο του Κράτους, με ειδίκευση στα ενεργειακά προϊόντα. 

Από μικρός ανέπτυξε έντονη σχέση με τη φύση κατά τη διάρκεια των καλοκαιρινών διακοπών στο νησί της Αμοργού, τόπο καταγωγής των γονιών του. Σε νεαρή ηλικία του άρεσε το περπάτημα αλλά δεν έτρεχε. Ωστόσο, ένα σοβαρό τροχαίο ατύχημα άλλαξε τη ζωή του το 1995. Το παρ' ολίγον θανατηφόρο ατύχημα του άφησε μεταξύ άλλων ημιανοψία, (μειωμένο οπτικό πεδίο). Παράλληλα με τις επαγγελματικές και οικογενειακές του υποχρεώσεις άρχισε να τρέχει μετά το ατύχημα για να ξεπεράσει το σοκ της αναπηρίας.

### Συμμετοχές σε αγώνες δρόμου

Έχει τρέξει σε δεκάδες αγώνες δρόμου μικρότερους του μαραθωνίου και από το 2002 έχει αγωνιστεί σε 13 αυθεντικούς μαραθωνίους της Αθήνας, με καλύτερη επίδοση 3 ώρες και 32 λεπτά. 

##### Υπερμαραθώνιοι

Το 2005 ξεκίνησε να συμμετέχει σε υπερμαραθώνιους αγώνες, με πρώτο του υπερμαραθώνιο ένα δωδεκάωρο αγώνα με διοργανωτή τον Απόλλωνα Δυτικής Αττικής. Το 2006 έτρεξε στο Λουτράκι, στο πρώτο φεστβάλ υπεραποστάσεων με διοργανωτή το Σύλλογο Ελλήνων Ημεροδρόμων, διανύοντας 172 χιλιόμετρα σε 24 ώρες. Από τότε ο Σύλλογος Ελλήνων Ημεροδρόμων έχει διοργανώσει 14 διεθνή φεστιβάλ υπεραποστάσεων στην Αθήνα , όπου ο Νικήτας έχει αγωνιστεί με επιτυχία. Στους αγώνες αυτούς περιλαμβάνονται: 

- 2 υπερμαραθώνιοι των 48 ωρών (2016, 2018). Καλύτερη επίδοση 286 χιλιόμετρα. Ο Νικήτας Νομικός είναι ο καλύτερος Έλληνας υπερμαραθωνοδρόμος όλων των εποχών σε αγώνα των 48 ωρών στην ηλικία Μ60, με 266 χιλιόμετρα, όπως καταγράφεται από τη DUV

- 1 υπερμαραθώνιος των 72 ωρών (2020). Επίδοση 370 χιλιόμετρα. 

- 3 υπερμαραθώνιοι των 24 ωρών (2008, 2022). Καλύτερη επίδοση 172 χιλιόμετρα. 

- 4 υπερμαραθώνιοι των 6 ημερών (2013, 2014, 2015, 2017). Καλύτερη επίδοση 726 χιλιόμετρα. 

- 3 υπερμαραθώνιοι των 7 ημερών (2007, 2008, 2009). Ο Νικήτας Νομικός κατέχει το πανελλήνιο ρεκόρ των 7 ημερών διανύοντας 817 χιλιόμετρα. 

- 1 υπερμαραθώνιος 1000 χιλιομέτρων (2011). Ο Νικήτας Νομικός κατέχει το πανελλήνιο ρεκόρ των 1000 χιλιομέτρων, στο Φεστιβάλ Υπεραποστάσεων Αθηνών, με χρόνο 8 ημέρες 22 ώρες 29 λεπτά. Ο Νικήτας Νομικός είναι ο καλύτερος Έλληνας υπερμαραθωνοδρόμος όλων των εποχών στα 1000 χιλιόμετρα στις ηλικίες Μ50, με χρόνο 214:28:36, και Μ55, με χρόνο 234:00:00, όπως καταγράφεται από τη DUV

- 2 υπερμαραθώνιοι των 1000 μιλίων, (1609,34 χιλιόμετρα), το 2010 και το 2012.

Το 2012 ο Νικήτας Νομικός ήταν ο μόνος που ολοκλήρωσε τον αγώνα, στο Φεστιβάλ Υπεραποστάσεων Αθηνών, (εντός του ορίου του αγώνα των16 ημερών), σε διάστημα 15 ημερών, 22 ωρών και 41 λεπτών. Ο Νικήτας Νομικός είναι ο καλύτερος Έλληνας υπερμαραθωνοδρόμος όλων των εποχών στα 1000 μίλια στην ηλικία Μ55, με χρόνο 384:00:00, όπως καταγράφεται από τη DUV. Αυτός ο αγώνας είναι πολύ σημαντικός για τον Νικήτα Νομικό και για έναν άλλο λόγο, ότι βοήθησε έναν άλλο άνθρωπο να θεραπευθεί. Με την ευκαιρία της επιτυχίας σε αυτόν τον αγώνα, μια συνέντευξη του Νικήτα Νομικού δημοσιεύθηκε στο τεύχος 57 του *Runner Magazine*. Ένας Έλληνας υπερμαραθωνοδρόμος αποκάλυψε στον Νικήτα ότι η ανάγνωση αυτής της συνέντευξης τον ενέπνευσε να ασχοληθεί με το τρέξιμο. Το τρέξιμο υπεραποστάσεων έγινε ένα θεραπευτικό εργαλείο που του επέτρεψε να απαλλαγεί από την κατάθλιψη, στην οποία παγιδεύτηκε κατά τη διάρκεια της κρίσης στην Ελλάδα και από την οποία δεν είχε κατορθώσει να δραπετεύσει παρά την ιατρική βοήθεια. Σήμερα βρήκε και πάλι το χαμόγελο της αισιοδοξίας και ζει ευτυχισμένα με την οικογένειά του.

Ο Νικήτας Νομικός έχει συμμετάσχει και τερματίσει με επιτυχία και σε άλλους υπερμαραθωνίους, όπως στους: 

- Ευχίδειο Άθλο, Πλαταιές- Δελφοί, 107,5 χιλιόμετρα, (2006, 2008, 2010, 2011, 2013, 2016). 

- Ευχίδειο Υπεράθλο, Δελφοί -Πλαταιές- Δελφοί, 215 χιλιόμετρα, (2009, 2014, 2015, 2017). 

- Αγώνα 50 χιλιομέτρων Ψάθας, (2022). 

- Αγώνα 100 χιλιομέτρων, (2011, 2012, 2013, 2014, 2015). 

- Σαρωνικό δρόμο, 63 χιλιόμετρα, (2007, 2009, 2011, 2013, 2018). 

- Κρόνιον Πέρασμα, 70 χιλιόμετρα, (2014, 2015, 2016). 

- Δρόμο Αθανάτων, 142 χιλιόμετρα, (2015, 2016, 2017, 2018, 2019, 2020, 2021, 2022, 2023). 

- Λακεδαιμόνιος δρόμος, 130 χιλιόμετρα, (2019, 2022). 

- Δρόμο Μικράς Ασίας, 104,5 χιλιόμετρα, (2016). 

- ΠΑΜΕ ΡΙΟ, 111 χιλιόμετρα, (2021). 

- SPARTA CITY ULTRA, αγώνας 24ωρών, (2022, 2023, 2024). 

- Στα χνάρια των Ηρώων, 102 χιλιόμετρα, (2022, 2023). 

- 4ος Βυζαντινός δρόμος 50 χιλιόμετρα, (2023). 

- Αγώνας 12 ωρών εντός σταδίου, (2023). 

- ATROMITOS ULTRA, αγώνας 24ωρών, (2024). 

- Πρώτο Αυθεντικό Φειδιππίδειο Δρόμο, Αθήνα - Σπάρτη - Αθήνα, 490 χιλιόμετρα, (2015 με διοργανωτή το Σύλλογο Ελλήνων Ημεροδρόμων), τερματισμός στη Σπάρτη λόγω μη ύπαρξης υποστήριξης για επιστροφή σε Αθήνα. 

- Δεύτερο Αυθεντικό Φειδιππίδειο Δρόμο, Αθήνα - Σπάρτη - Αθήνα, 490 χιλιόμετρα, (2016 με διοργανωτή το Σύλλογο Αθηναίοι Δρομείς). Ο Νικήτας τερμάτισε στην Αθήνα σε 99 ώρες και 49 λεπτά. Με την επιτυχία αυτή ένα μεγάλο όνειρο του Νικήτα έγινε πραγματικότητα.

- No Finish Line, αγώνα 90 ωρών στην Αθήνα, 4 φορές (2017, 2018, 2019, 2021), το 2018 έτρεξε 418 χιλιόμετρα (3ος) και το 2021 έτρεξε 420 χιλιόμετρα (2ος).

- No Finish Line, αγώνα 100 ωρών στην Αθήνα, 1 φορά (2022), 100h Ultra Marathon, 440 χιλιόμετρα (3ος) και 1 φορά (2023), 100h Charity Run, 427,6 χιλιόμετρα (3ος).
Μέχρι σήμερα έχει ολοκληρώσει με επιτυχία 72 υπερμαραθωνίους, τρέχοντας 18.766,711 χιλιόμετρα.

Μέχρι σήμερα έχει ολοκληρώσει με επιτυχία 75 υπερμαραθώνιους αγώνες δρόμου, τρέχοντας 19.175,734 χιλιόμετρα.

Εξωτερικοί σύνδεσμοι
--------------------

* προσωπικός ιστότοπος

Παραπομπές
----------

1. ↑  «multidays.com - International Ultramarathon Festival Athens 2012 - Results».
2. ↑  «φωτογραφία 7AthensIUF».
3. ↑  «Athens authentic marathon- results 2005».
4. ↑  «dayrunners.gr - results 2006».
5. ↑  «multidays wiki - IUF Athens».
6. ↑  «dayrunners.gr - results».
7. ↑  «Οι καλύτεροι Έλληνες άνδρες υπερμαραθωνοδρόμοι όλων των εποχών στo 48ΩΡΟ @RunningNews.gr». *RunningNews.gr*. Ανακτήθηκε στις 3 Ιουλίου 2023.
8. ↑  «dayrunners.gr - 6day 2013 - results».
9. ↑  «dayrunners.gr - IUF Athens 2011 - 1000Km race - results».
10. ↑  «Οι καλύτεροι Έλληνες υπερμαραθωνοδρόμοι όλων των εποχών στα 1.000 χιλιόμετρα - το παγκόσμιο ρεκόρ του Κούρου @RunningNews.gr». *RunningNews.gr*. Ανακτήθηκε στις 6 Ιουνίου 2023.
11. ↑  «ΤΟ ΒΗΜΑ 20 Μαρτίου 2010 - Δοκιμάζουμε τα ψυχοσωματικά όριά μας».
12. ↑  «Η ΙΣΤΟΡΙΑ ΤΟΥ ΑΓΩΝΑ ΔΡΟΜΟΥ 1000 ΜΙΛΙΩΝ - έως 2012» (PDF).
13. ↑  «Athens International Ultramarathon Festival». Αρχειοθετήθηκε από το πρωτότυπο στις 6 Ιουνίου 2019.
14. ↑  «multidays.com - IUF Athens 2012 - 1000miles race results».
15. ↑  «Οι καλύτεροι Έλληνες υπερμαραθωνοδρόμοι όλων των εποχών στα 1.000 μίλια, και στα 50 μίλια @RunningNews.gr». *RunningNews.gr*. Ανακτήθηκε στις 6 Ιουνίου 2023.
16. ↑  «RUNNER MAGAZINE - ΤΕΥΧΟΣ 57 - ΝΙΚΗΤΑΣ ΝΟΜΙΚΟΣ Ο ΗΜΕΡΟΔΡΟΜΟΣ». Αρχειοθετήθηκε από το πρωτότυπο στις 29 Σεπτεμβρίου 2019.
17. ↑  «Δεύτερος Αυθεντικός Φειδιππίδειος Δρόμος, Αθήνα - Σπάρτη - Αθήνα».
18. ↑  «Τερματισμός Νικήτα Νομικού στο Δεύτερο Αυθεντικό Φειδιππίδειο Δρόμο, Αθήνα - Σπάρτη - Αθήνα».
19. ↑  «No Finish Line Athens - Απονομές 2018».
20. ↑  «Θριαμβευτική επιστροφή του No Finish Line Athens 31548,8 χλμ».
21. ↑  «NO FINISH LINE ATHENS FESTIVAL 2022, 2022-05-25-2022-05-29». *my.raceresult.com* (στα Αγγλικά). Ανακτήθηκε στις 6 Ιουνίου 2022.
22. ↑  «NO FINISH LINE ATHENS FESTIVAL 2023, 2023-05-10-2023-05-14 : : my.race|result». *my.raceresult.com*. Ανακτήθηκε στις 6 Ιουνίου 2023.
23. ↑  «D-U-V - statistics - nikitas nomikos».
24. ↑  «D-U-V - statistics - nikitas nomikos».